**VEGA præsenterer
The Blue Van gasser rocken op i Store VEGA
*Den 12. december parkerer The Blue Van i Store VEGA og folder deres 60´er inspirerede rockhits ud.***

Bandet udgav i starten af året deres nye, sprøde single ”Heavy Load”, der varslede nyt album fra de nordjyske rock-nostalgikere. Det kommende album er en rendyrket rockplade med den umiskendelige lyd, der kendetegner The Blue Van.

Sammen spiller de melodisk, dansevenlig rock, ofte i midt-tempo. I begyndelsen af deres karriere var 60’er blues-inspirationen tydelig med masser af orgel, men nu dyrker bandet en mere tidløs rocklyd.

I 2019 har fans kunne fejre genudgivelsen af bandets gennembrudsalbum Man Up ved en række koncerter rundt i Danmark. Albummet fik massiv succes, da det udkom i 2008 med hit-singler som ”Silly Boy” og titelsangen ”Man Up” og satte The Blue Van på det musikalske landkort som et af Danmarks bedste livebands.

The Blue Van har uden tvivl - langsomt men sikkert - arbejdet sig til stor succes og anerkendelse. Hvilket bl.a. skyldes bandets evne til gang på gang at skabe de vildeste rockfester. Bandet har udtalt:

”Vi vil være hvor vores fans er og give dem, hvad de bedst kan lide, og hvad de har brug for. Vi vil inspirere dem, ligesom de inspirerer os”.

**Fakta om koncerten**
The Blue Van (DK)
Lørdag den 12. december, 2020 kl. 20.00
Store VEGA, Enghavevej 40, 1674 København V
Billetpris 255 kr. + gebyr
Billetsalget starter i dag via vega.dk og Ticketmaster